CELEX: 32004R0134
Language: sk
Date: 2004-01-27 00:00:00
Title: Nariadenie Komisie (ES) č. 134/2004 z 27. januára 2004 o stanovení paušálnej odmeny za podnikový výkaz na účtovný rok 2004 v rámci informačnej siete poľnohospodárskych účtovných dát

Dôležité právne oznámenie

|

32004R0134

Úradný vestník L 021 , 28/01/2004 S. 0008 - 0008

		Nariadenie Komisie (ES) č. 134/2004z 27. januára 2004o stanovení paušálnej odmeny za podnikový výkaz na účtovný rok 2004 v rámci informačnej siete poľnohospodárskych účtovných dátKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady č. 79/65/EHS z 15. júna 1965 o vytvorení siete na zhromažďovanie účtovných údajov o príjmoch a o hospodárskej činnosti poľnohospodárskych podnikov v Európskom hospodárskom spoločenstve [1],so zreteľom na nariadenie Komisie (EHS) č. 1915/83 z 13. júla 1983 o určitých vykonávacích predpisoch týkajúcich sa vedenia účtovníctva na účel stanovenia príjmov poľnohospodárskych podnikov [2], najmä na jeho článok 5 ods. 3,keďže:(1) Podľa článku 5 ods. 1 nariadenia (EHS) č. 1915/83 vyplatí Komisia paušálnu odmenu za každý riadne vyplnený podnikový výkaz, ktorý jej bol zaslaný v lehotách stanovených v článku 3 toho istého nariadenia.(2) Nariadením Komisie (ES) č. 113/2003 [3] bola stanovená paušálna odmena za podnikový výkaz na účtovný rok 2003 na 138 EUR. Vývoj nákladov a ich účinky na náklady spojené s vyplnením podnikového výkazu dávajú dôvod na úpravu výšky odmeny.(3) Opatrenia ustanovené v tomto nariadení sú v súlade so stanoviskom Výboru spoločenstva pre informačnú sieť poľnohospodárskych účtovných dát,PRIJALA TOTO NARIADENIE:Článok 1Paušálny poplatok podľa článku 5 ods. 1 nariadenia (EHS) č. 1915/83 sa stanovuje na 140 EUR.Článok 2Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskej únie.Uplatní sa na účtovný rok 2004.Toto nariadenie je záväzné vo svojej celistvosti a je uplatniteľné vo všetkých členských štátoch.V Bruseli 27. januára 2004Za KomisiuFranz Fischlerčlen Komisie[1] Ú. v. ES 109, 23.6.1965, s. 1859/65. Nariadenie naposledy zmenené a doplnené nariadením (ES) č. 2059/2003 (Ú. v. EÚ L 308, 25.11.2003, s. 1).[2] Ú. v. ES L 190, 14.7.1983, s. 25.[3] Ú. v. ES L 18, 23.1.2003, s. 3.--------------------------------------------------